Diari Oficial de la Generalitat Valenciana


Sumari del DOGV 4847, del 22-09-2004 (2004/9258)

Informació pública, amb el text resumit, de sis resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana de les entitats següents: «Fundación Elche Club de Fútbol, Fundación de la Comunidad Valenciana», «Fundación Valenciana de Pediatría de la Comunidad Valenciana», «Fundación de la Comunidad Valenciana para el Estudio, la Prevención y la Asistencia a las Drogodependencias», «Fundación Sanjuán, Fundación de la Comunidad Valenciana» «Fundación de la Comunidad Valenciana Mercedes Beltrán Sanz» i «Fundación para el Desarrollo de la Investigación de Neurología de la Comunidad Valenciana».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4847

Data del DOGV
:   22-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9258


Data del document
:   03-09-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

Informació pública, amb el text resumit, de sis resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana de les entitats següents: «Fundación Elche Club de Fútbol, Fundación de la Comunidad Valenciana», «Fundación Valenciana de Pediatría de la Comunidad Valenciana», «Fundación de la Comunidad Valenciana para el Estudio, la Prevención y la Asistencia a las Drogodependencias», «Fundación Sanjuán, Fundación de la Comunidad Valenciana» «Fundación de la Comunidad Valenciana Mercedes Beltrán Sanz» i «Fundación para el Desarrollo de la Investigación de Neurología de la Comunidad Valenciana». [2004/9258]
  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:
  
Primer. Per Resolució de data 29 de juliol de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación Elche Club de Fútbol, Fundación de la Comunidad Valenciana, i classificar-la de caràcter esportiu. El seu domicili radicarà a Elx, avinguda Martínez Valero, 3.
  
La Fundació té com a objecte principal el suport a l'esport com a element de desenvolupament cultural i educatiu, que afavorix el progrés personal i social; a través de la promoció, foment i difusió d'activitats relacionades fonamentalment amb l'esport base i amateur, en especial el futbol, i la divulgació dels valors esportius entre la ciutadania que faciliten un estil de vida sana i equilibrada.
  
Per al compliment dels seus fins, la Fundació desenvoluparà les activitats següents:
  
- Donar suport a la realització i difusió d'activitats esportives, especialment dirigides als xiquets i jóvens.
  
- Gestionar el futbol base de l'Elche Club de Fútbol.
  
- Fomentar el futbol base, a través de la creació d'escoles de futbol integrades per equips de diverses categories.
  
- Organitzar, donar suport i difondre la realització de tornejos de futbol, relacionats amb l'esport base i amateur.
  
- Crear una residència per a facilitar l'allotjament de joves esportistes, prèviament seleccionats per les seues capacitats i potencialitats.
  
- Impulsar i donar suport a determinats projectes i activitats esportives de la ciutat, per la seua especial rellevància i repercussions.
  
- Organitzar ?campus temporals- relacionats amb el futbol, especialment dirigits als joves.
  
- Gestionar el patrimoni cultural i esportiu de l'Elche Club de Fútbol, per a promocionar la seua imatge.
  
- Crear el Museu de l'Elche Club de Fútbol.
  
- Concedir beques, ajudes i premis a nivell individual i col·lectiu, per facilitar l'accés a l'esport i la pràctica esportiva i per fomentar els valors esportius.
  
- Col·laborar amb les universitats d'Elx en el desenvolupament de programes educatius esportius, tendents a la formació i qualificació en matèria esportiva (gestió, periodisme, medicina).
  
- Editar publicacions per a difondre les activitats de la Fundació i de l'Elche Club de Fútbol.
  
- Organitzar el voluntariat de l'Elche Club de Fútbol, perquè participe i col·labore en determinades activitats.
  
- Captar estatges esportius d'equips nacionals i estrangers.
  
- Desenvolupar i donar suport a la realització de congressos, jornades, conferències, debats, estudis i investigacions sobre temes relacionats amb l'esport.
  
- Participar amb les administracions públiques en el foment de l'esport i els seus valors, a través dels corresponents convenis de Col·laboració.
  
- Col·laborar amb altres entitats públiques i privades les finalitats de les quals estiguen compreses entre els objectius de la Fundació.
  
- Fomentar les relacions i activitats socials de l'Elche Club de Futbol, amb el seu entorn.
  
- Aconseguir suports econòmics per al desenvolupament de les activitats de la Fundació, de les entitats públiques i privades, de les empreses i de persones a títol individual.
  
- Qualssevol altres servicis i activitats que la Fundació acorde o decidisca prestar o realitzar, i que no hagen quedat indicats, sempre que contribuïsquen al foment de l'esport i dels seus valors.
  
Seran potencials beneficiàries de la Fundació totes les persones i entitats públiques i privades que, directament o indirectament, estiguen relacionades amb l'activitat esportiva a la ciutat d'Elx, en especial amb el futbol.
  
Els beneficiaris de la Fundació seran seleccionats per esta amb criteris d'imparcialitat, no discriminació i objectivitat, sempre en forma no lucrativa, d'acord amb les bases, normes o regles que aprove a este efecte el Patronat.
  
La Fundació donarà publicitat i informació dels seus fins i activitats.
  
Segon. Per Resolució de data 29 de juliol de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana la denominada «Fundación Valenciana de Pediatría de la Comunidad Valenciana» i classificar-la de caràcter científica. El seu domicili radicarà a València, av. de la Plata, 20.
  
«La Fundación Valenciana de Pediatría de la Comunidad Valenciana» té com a objecte:
  
- Vetlar en tot allò que es referisca a la salut del xiquet, en els aspectes físics, mentals i socials.
  
- Fomentar el desenvolupament de la pediatria, tant en les seues àrees especifiques i de cirurgia pediàtrica, com en els seus aspectes assistencials (preventius, curatius i rehabilitadores), docents i d'investigació, i, a més a més, prestar atenció als aspectes socials i professionals dels seus membres.
  
- Promoure i facilitar el contacte entre els seus membres així com amb altres professionals i entitats afins.
  
- Assessorar els organismes oficials i privats en tot allò referent al benestar físic, psíquic i social del xiquet, i emetre l'opinió autoritzada respecte d'això.
  
- Organitzar sessions científiques sobre temes d'actualitat pediàtrica, de forma equilibrada, dins de l'àmbit de la Comunitat Autònoma Valenciana.
  
- Fomentar i donar a conéixer els estudis de pediatria, i facilitar la divulgació dels treballs científics desenvolupats en tal àmbit.
  
Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaren de forma no lucrativa.
  
Seran potencials beneficiaris de la Fundació els xiquets en general.
  
La Fundació atorgarà, amb criteri d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat com a legítims creditors d'estos, d'acord amb les bases, normes o regles, que amb aquesta finalitat s'establisquen.
  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Tercer. Per Resolució de data 1 de setembre de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada «Fundación de la Comunidad Valenciana para el Estudio, la Prevención y la Asistencia a las Drogodependencias», i classificar-la de caràcter d'assistencial i científic. El seu domicili radicarà a València, carrer Micer Mascó, 41.
  
La Fundació té com a objecte afavorir la millora en l'atenció i prevenció de les drogodependències, com també un major coneixement de la realitat d'estes, en el seu àmbit geogràfic d'actuació.
  
En este àmbit, són fins generals de la Fundació:
  
a) L'atenció integral a les persones drogodependents, atenent les característiques biològiques, psicològiques i socials del problema.
  
b) La prevenció de les drogodependències, tant en l'àmbit general comunitari com, específicament, en l'escolar i laboral.
  
c) El coneixement de la situació social i sanitària de les drogodependències, així com les seues causes i conseqüències.
  
d) El desenvolupament de la formació, documentació i investigació en matèria de drogodependències.
  
e) La cooperació internacional en el camp de l'assistència i la prevenció de les drogodependències.
  
Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.
  
En particular, i sense que tal enumeració siga exhaustiva, seran activitats específiques de la Fundació:
  
a) La planificació i desenvolupament de programes i recursos de caràcter preventiu i/o assistencial.
  
b) El desenvolupament d'estudis i investigacions que afavorisquen un millor coneixement de l'afectació de les distintes drogodependències a la Comunitat Valenciana.
  
c) El manteniment d'un centre de documentació específic en matèria de drogodependències.
  
d) La realització d'activitats formatives i assessories tècniques en matèria d'atenció, reinserció i prevenció de les drogodependències.
  
e) El desenvolupament de qualsevol altra activitat que poguera afavorir el compliment dels fins generals de la Fundació.
  
Seran potencials beneficiàries de les actuacions de la Fundació totes les persones físiques residents a la Comunitat Valenciana i, en especial, aquelles afectades directament o indirectament pel problema de les drogodependències.
  
Igualment, seran beneficiàries potencials de les prestacions i ajudes de la Fundació les persones naturals o jurídiques que es dediquen a algunes de les activitats encaminades al compliment dels fins assenyalats en estos Estatuts.
  
La Fundació atorgarà els seus beneficis, amb criteris d'imparcialitat, objectivitat i no discriminació, a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que s'establisquen a este efecte.
  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Quart. Per Resolució de data 1 de setembre de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada «Fundación Sanjuán, Fundación de la Comunidad Valenciana», i classificar-la de caràcter d'assistència social i promoció del voluntariat. El seu domicili radicarà a Sant Joan d'Alacant, carrer Gavina, núm. 4.
  
La Fundació té com a objecte l'assistència a la tercera edat i la promoció del voluntariat social. Així mateix, promourà la realització d'estudis sobre els aspectes sociològics dels sectors de població atesos. Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'alguna de les formes següents d'actuació, que s'enumeren a simple títol enunciatiu, i no limitador:
  
a) Concedir ajudes per a facilitar a les persones majors l'accés a vivendes i residències; així com l'assistència, atenció i cura domiciliària que calga, inclosos els mitjans físics necessaris.
  
b) Concedir qualsevol classe d'ajudes i col·laborar en la creació o sosteniment d'institucions i entitats que es dediquen a l'educació, esplai, cultura i, en general, promoció de la vida intel·lectual i benestar espiritual i físic dels majors.
  
c) Col·laborar en la creació, sosteniment o ajuda d'institucions dedicades a la medicina que treballen en el camp de la geriatria.
  
d) Prestar qualsevol classe d'ajuda a les institucions i entitats dedicades a la promoció i la formació del voluntariat social i a la cooperació internacional.
  
e) Promoure centres que contribuïsquen a aconseguir els fins fundacionals, així com prestar ajudes i col·laborar amb les persones i entitats que realitzen activitats semblants a les relacionades.
  
f) Promoure i col·laborar en la realització d'estudis, edició i distribució de publicacions destinades a fomentar el coneixement i millora de les necessitats i carències de les àrees de població ateses.
  
g) Igualment, podrà servir de via, per a destinar a finalitats concretes dins de les compreses objecte fundacional, a Espanya o a l'estranger, els recursos rebuts de persones físiques o jurídiques, amb estricte respecte a la voluntat dels donants.
  
La Fundació podrà realitzar les activitats directament o en col·laboració amb altres entitats assistencials i culturals, i podrà demanar ajuda tècnica i econòmica de persones físiques o jurídiques, públiques o privades, nacionals o estrangeres.
  
Ateses les circumstàncies de cada moment, la Fundació tindrà plena llibertat per a projectar la seua actuació cap a qualsevol de les activitats expressades en el present article, o cap a altres subsumibles o relacionades amb estes.
  
Seran potencials beneficiaris de la Fundació les persones de la tercera edat amb necessitats assistencials. La Fundació atorgarà els seus beneficis, amb criteris d'imparcialitat, objectivitat i no discriminació, a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que s'establisquen a este efecte. Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Cinqué. Per Resolució de data 1 de setembre de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada «Fundación de la Comunidad Valenciana Mercedes Beltrán Sanz», i classificar-la de caràcter cultural i assistencial. El seu domicili radicarà a Vinaròs, carrer les Ànimes, 119 3r A.
  
La Fundació té com a objecte:
  
1. La conservació i manteniment d'obres arquitectòniques, en especial, esglésies i panteons d'interés artístic general i, en concret:
  
a) La conservació de l'església de la Mare de Déu de l'Assumpció de Xert (Castelló), construïda i donada en el seu moment a la diòcesi per la fundadora.
  
b) Atendre les despeses de conservació i manteniment del pagament de les càrregues i impostos del cementeri de Xert (Castelló).
  
2. Obres benèfiques per a ancians i persones necessitades i marginals, amb prioritat a aquells que residisquen a Xert (Castelló).
  
3. Obres de caritat que el Patronat considere necessàries.
  
Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.
  
El desenvolupament de la Fundació s'efectuarà a través d'alguna de les formes següents d'actuació: concessió d'ajudes per a obres de restauració, conservació i manteniment d'obres arquitectòniques i, en especial, esglésies i panteons, programes destinats a promoure la integració social i laboral de persones necessitades i marginals, programes d'atenció, ajuda i atenció d'ancians.
  
La Fundació exercirà les seues funcions principalment a la Comunitat Valenciana, encara que els seus beneficiaris podran residir o estar eventualment ubicats en altres punts del territori espanyol.
  
Seran potencials beneficiaris de la Fundació, principalment, els ancians i persones necessitades i marginals residents a Xert (Castelló), així com en altres zones del territori espanyol.
  
La Fundació atorgarà els seus beneficis, amb criteris d'imparcialitat, objectivitat i no discriminació, a la persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb la bases, normes o regles que s'establisquen a este efecte.
  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Sisé. Per Resolució de data 1 de setembre de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada «Fundación para el Desarrollo de la Investigación de Neurología de la Comunidad Valenciana», i classificar-la de caràcter científic i d'investigació. El seu domicili radicarà a Alcoi, carrer Sant Joan Bosco, núm. 3, baix, C.
  
La Fundació té com a objecte:
  
- La promoció, organització, finançament i desenvolupament de programes i projectes d'investigació sobre les malalties neurològiques, tenint en consideració no sols els aspectes assistencials i científics, sinó les repercussions socials d'estes.
  
- L'impuls als programes de tota índole que puguen suposar una millora en l'atenció sanitària i qualitat de vida dels pacients amb malalties neurològiques i les seues famílies.
  
- La millora del coneixement científic de les malalties neurològiques.
  
Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'alguna de les formes següents d'actuació:
  
a) Organització, realització i celebració d'actes i manifestacions científiques que servisquen per al millor coneixement de les malalties neurològiques.
  
b) Realització d'estudis epidemiològics que permeten un major coneixement de les malalties neurològiques i que porten a la seua prevenció.
  
c) Col·laboració amb les administracions públiques, centres de salut, hospitals, col·legis de metges o altres fundacions, en activitats que siguen beneficioses per als pacients que patixen malalties neurològiques.
  
e) Impulsar la concessió de premis, beques i ajudes a la docència i investigació científiques en el camp de les malalties neurològiques o àmbits relacionats directament o indirectament amb esta.
  
f) Realització d'activitats encaminades a la captació dels recursos necessaris per al funcionament de la Fundació, inclosos qüestions, captació de donacions, comercialització de productes, actius financers o qualsevol altre.
  
g) Qualsevol altra activitat que contribuïsca a les finalitats de la Fundació.
  
Seran potencials beneficiaris de la Fundació les persones afligides de malalties neurològiques i les entitats públiques o privades dedicades a la investigació i/o tractament de les esmentades malalties.
  
La Fundació atorgarà els seus beneficis, amb criteris d'imparcialitat, objectivitat i no discriminació, a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisquen a este efecte.
  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.